Diari Oficial de la Generalitat Valenciana


Sumari del DOGV 4569, del 20-08-2003 (2003/9290)

Actuacions de juí verbal de desnonament i reclamació de rendes número 949/2002. Cèdula de notificació.
------------------------------------------------------------------------------------------------------

### Dades del document

Número de DOGV
:   4569

Data del DOGV
:   20-08-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/9290


Organisme emissor
:   Juzgado de Primera Instància Número 3 d'Elx

Tipus de document
:   Anunci

Actuacions de juí verbal de desnonament i reclamació de rendes número 949/2002. Cèdula de notificació. [2003/Q9290]
  
Procediment: assumpte civil 949/2002
  
Juí: verbal (desnonament per falta de pagament) 949/2002
  
Part demandant: María Dolores García Picón
  
Part demandada: Francisco Javier Solá González
  
Al juí a què es fa referència s'ha dictat la resolució el text de la qual, literalment, diu:
  
«Sentència
  
Elx, 12 de maig de 2003
  
El magistrat del Jutjat de Primera Instància número 3 d'Elx i partit judicial, Gonzalo de Diego Sierra, ha vist les presents actuacions del juí verbal de desnonament i reclamació de rendes número 949/2002, en virtut de demanda de María Dolores García Picón, representada per la procuradora dels tribunals Rosa Brufal Escobar i sota la direcció tècnica del lletrat Manuel Pomares Alfonsea, contra Francisco Javier Solá González, en situació processal de rebel·lia.
  
Antecedents de fet
  
1. La procuradora dels tribunals, Rosa Brufal Escobar, en la representació acreditada que ostenta, va presentar demanda contra Francisco Javier Solá González en la qual sol·licitava que, admesa aquella, es dictara sentència d'acord amb la pètita d'esta, que es reproduïx.
  
2. Mitjançant la interlocutòria dictada amb data de 13 de gener de 2003, es va admetre a tràmit la demanda, es va conferir trasllat d'esta al demandat, i es va assenyalar per a la realització del corresponent juí el dia 19 de febrer de 2003, juí que, finalment, a causa de les dificultats per a citar el demandat, es fer el dia 9 de maig.
  
3. Que arribat el dia es va celebrar el juí, i es va declarar al demandat, Francisco Javier Solá González, en rebel·lia, pel fet de no comparéixer legalment assistit i representat. Rebut el plet a prova es va proposar i es va admetre el següent mitjà de prova: documental, que consistix a tindre com a reproduïts els documents aportats amb la demanda, així com els presentats a l'acte del juí. Les actuacions queden pendents de dictar sentència.
  
4. En la tramitació de les presents actuacions s'han observat totes les prescripcions legals.
  
Fonament de dret
  
1. Exercita la part actora una acció adreçada a aconseguir que es declare la resolució del contracte d'arrendament que té per objecte la finca situada al carrer de Félix La Orden, número 13, 5a planta, porta 2, de la localitat d'Elx, i s'acorda, com a conseqüència, el desnonament del demandat. D'acord amb el que disposa l'article 217 de la Llei d'Enjudiciament Civil, la demanda ha de ser íntegrament estimada, ja que la demandant ha aconseguit demostrar, mitjançant els documents aportats, l'autenticitat dels quals no ha sigut qüestionada per la part demandada, que entre les parts hi ha un contracte d'arrendament, que té per objecte l'immoble ans esmentat, i que Francisco Javier Solá González no ha pagat les rendes corresponents als mesos de novembre i desembre de 2002 (document número 1). Li és aplicable la causa de resolució del contracte establida en l'article 27 de la Llei d'Arrendaments Urbans de 1994.
  
Pels mateixos motius s'ha d'estimar l'acció relativa a la reclamació de rendes d'acord amb el pactat al contracte subscrit amb data de 30 d'octubre de 2001. Si bé, en este cas, l'estimació fa referència exclusivament a allò sol·licitat a la pètita de la demanda i no a l'ampliació pretesa per la demandant a l'acte del juí. Així ho exigixen tant el dret de defensa com el principi de congruència.
  
2. D'acord amb l'establit en l'article 394 de la Llei d'Enjudiciament Civil que acull com a criteri rector, a l'hora d'imposar les costes, el principi del venciment, estes les haurà de pagar el demandat.
  
Vists els articles esmentats, els seus concordants i els altres de general i pertinent aplicació a este cas.
  
Decisió
  
Que amb l'estimació íntegra de la demanda formulada per la procuradora dels tribunals Rosa Brufal Escobar, en nom i representació de María Dolores García Picón, contra Francisco Javier Sola González:
  
Primer
  
Declare resolt el contracte d'arrendament que tenia per objecte l'immoble situat al carrer de Félix La Orden, número 13, 5a planta, porta 2, de la localitat d'Elx, de forma que el demandat haurà de desallotjar la finca esmentada ja que, si no ho fa, es procedirà a efectuar el desnonament d'acord amb les disposicions legals.
  
Segon
  
Condemne el demandat a pagar a l'actor la quantitat de 721,21 euros (set-cents vint-i-un euros i vint-i-un cèntims), més els interessos legals reportats per esta des de la data de la reclamació judicial.
  
Tercer
  
Condemne el demandat al pagament de les costes processals causades en el present procediment.
  
Esta és la meua sentència, contra la qual s'hi pot interposar, en el termini de cinc dies hàbils des de la notificació a les parts, un recurs d'apel·lació, en els termes establits en els articles 449, 455 i següents de la Llei d'Enjudiciament Civil de què tindrà coneixement l'Audiència Provincial d'Alacant, que pronuncie, mane i firme.
  
En atenció al desconeixement de l'actual domicili o residència de la part demandada, per la provisió de 31 de juliol de 2003, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència.